A Bizottság határozata
(2002. február 11.)
a 92/34/EGK irányelvnek a gyümölcsfajták gyümölcstermesztésre szánt szaporítóanyaga és ültetvényanyaga harmadik országból történő behozatalának feltételeivel kapcsolatos eltérés kiterjesztésének tekintetében történő módosításáról
(az értesítés a C(2002) 428. számú dokumentummal történt)
(EGT vonatkozású szöveg)
(2002/112/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1999/30/EK bizottsági határozattal [1] módosított, a gyümölcstermő növények szaporítóanyagai, illetve a gyümölcstermesztésre szánt gyümölcstermő növények forgalmazásáról szóló, 1992. április 28-i 92/34/EGK tanácsi irányelvre [2] és különösen annak 16. cikke (2) bekezdésének második albekezdésére,
mivel:
(1) A 92/34/EGK irányelv 16. cikkének (1) bekezdése alapján a Bizottságnak döntést kell hoznia arra vonatkozóan, hogy valamely harmadik országban előállított, a szállítóra vonatkozó kötelezettségek, az azonosság, a jellemzők, a növényegészségügy, a termesztőközeg, a csomagolás, a vizsgálati rendelkezések, a jelölés és fémzárolás tekintetében azonos garanciákat nyújtó gyümölcsszaporító- és ültetvényanyagok minden ilyen tekintetben egyenértékűek-e a Közösségben előállított gyümölcsszaporító- és ültetvényanyagokkal, és megfelelnek-e a fenti irányelvben meghatározott követelményeknek és feltételeknek.
(2) Ugyanakkor a harmadik országokban alkalmazandó feltételekkel kapcsolatosan jelenleg rendelkezésre álló információk ebben a szakaszban még nem elégségesek ilyen határozatnak bármely harmadik ország tekintetében való elfogadásához.
(3) A kereskedelem rendje megzavarásának megelőzése érdekében a harmadik országból gyümölcsszaporító- és ültetvényanyagokat importáló tagállamoknak meg kell engedni, hogy a 92/34/EGK irányelv 16. cikkének (2) bekezdésével összhangban továbbra is alkalmazzák a hasonló közösségi termékekre alkalmazandó feltételeket.
(4) A 92/34/EGK irányelv 16. cikke (2) bekezdésének első albekezdésében meghatározott eltérés alkalmazási időszakát, amelyet az 1999/30/EK határozat 2001. december 31-ig meghosszabbított, a fentieknek megfelelően újra meg kell hosszabbítani.
(5) Az e határozatban előírt intézkedések összhangban vannak a Gyümölcstermő Növénynemzetségek és -fajok Szaporító- és Ültetvényanyagaival Foglalkozó Állandó Bizottság véleményével,
ELFOGADTA EZT A HATÁROZATOT:
1. cikk
A 92/34/EGK irányelv 16. cikke (2) bekezdésének első albekezdésében a "2001. december 31." időpont helyébe a "2004. december 31." lép.
2. cikk
Ennek a határozatnak a tagállamok a címzettjei.
Kelt Brüsszelben, 2002. február 11-én.